Райнер Мария Рилке
XVIII.Новото, господи, чу ли ти…

Превод от немски: Петър Велчев, 1979

chitanka.info

Новото, господи, чу ли ти

как се върти и трепери?

Маршът му горд ще възвести

нови, невиждани ери.

Гасне слуха и шумът расте,

тътнат фабричните зали.

Ах, и моторите — искат те

някой да ги похвали.

Чуй как машината вие

и отмъщава, наказва тя!

Осакатени сме ние.

Гледай, животът догаря…

Робът бездушен е взел властта,

силата на господаря…

1922

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.